Keski-Suomen vesistökunnostusverkosto

KiMo-aamukahvit: Järvien tummuminen ja kalat
2025-06-05 08:30 - 09:15 (Europe/Helsinki)
Tervetuloa Kirkkaasti monimuotoisille aamukahveille kuulemaan ja keskustelemaan järvien tummumisen vaikutuksista kalastoon to 5.6.2025 klo 8:30-9:15.
Alustuksen aiheeseen antaa professori Kimmo Kahilainen Helsingin yliopistosta.
Lisätietoa ja liittymislinkki

Soiden ennallistaminen -maastokoulutus toimijoille ja metsänomistajille, Pohjois-Pohjanmaa
2025-06-12 09:00 - 15:00
Aika: 12.6.2025 klo 9:00 – 12.6.2025 klo 15:00
Paikka: Kokoontuminen Neste Nelosparkki, Kirkonkyläntie 7, Kuivaniemi
Ilmoittautuminen päättyy: 9.6.2025 klo 16:00
Tilaisuus alkaa aamukahvilla klo 9.00 Neste, Nelosparkki, Kuivaniemi, josta siirrytään maastokohteisiin. Maastokohteille siirrytään kimppakyydein omilla autoilla.
Maastokoulutus on suunnattu erityisesti toimijoille.
Koulutuksen asiantuntijoina ovat Metsähallituksen luontopalvelut ja Metsähallituksen metsätalous Oy:n sekä Suomen metsäkeskuksen asiantuntijat.
Koulutuspäivän aikana käydään eri aikaan ennallistetuilla soilla mm. korpi-, letto- ja rämekohteilla. Nähdään eri menetelmällä ennallistettuja soita mm. veden ohjaamista (vespa) ja patoja. Lisäksi myös puroja ja lähteitä. Maastokohteiden jälkeen palaamme päiväkahville Neste, Nelosparkki, Kuivaniemi.
Maastokoulutus on maksuton.
Lisätietoa ja ilmoittautuminen

Kosteikkolauttatalkoot
2025-06-28 10:00 - 14:00
Tule mukaan rakentamaan kosteikkolauttoja la 28.6. klo 10-14 Lisko järvelle (Itätalontie 5, Mikkeli). Ohjelmassa infoa kelluvista kosteikkolautoista, lauttojen kokoamista ja asentamista järvelle sekä pieni lounas kahveineen. Talkoot järjestää yhteistyössä alueella toimiva vesiensuojeluyhdistys, Hanhijärvi-Saarijärvi osakaskunta, Etelä-Savon ELY-keskus, Maaseudun sivistysliiton Lumoava-hanke ja Savo-Karjalan vesiensuojeluyhdistys. Ilmoittautumiset ja lisätiedot: Anja Heikkilä, p. 0500 257036, anja.vesistonsuojeluyhdistys@gmail.com

Vesistökunnostajien aamukahvit
2025-08-29 08:30 - 10:00, 2026-01-30 08:30 - 10:00, 2026-02-27 08:30 - 10:00, 2026-03-27 08:30 - 10:00, 2026-04-24 08:30 - 10:00
Tervetuloa vesistökunnostajien aamukahveille joka kuun viimeinen perjantai klo 8:30-10:00.
Aamukahvit ovat kaikille avoimia tilaisuuksia ja ne järjestetään Teams-etäyhteydellä. Tervetuloa kahville, teelle tai mehulle!
Löydä linkki ja katso lisätietoa ja kunkin tapahtuman aihepiiri täältä: Vesistökunnostajien aamukahvit

Suometsän hoidon metka-tuki, webinaari ammattilaisille
2025-09-03 09:00 - 10:00
Aika: 3.9.2025 klo 9:00 – 3.9.2025 klo 10:00
Paikka: Teams etäyhteys
Ilmoittautuminen päättyy: 1.9.2025 klo 23:00 (lomake alla)
Kenelle: Tilaisuus on suunnattu aiheeseen perehtyneille tai työtehtävissään aihetta tarvitseville metsäalan ammattilaisille

Suometsäalueen metsänhoitotoimenpiteet kannattaa suunnitella yhtenä kokonaisuutena. Kokonaisuuden suunnitteluun kuuluvat oikea-aikaiset metsänhoito- ja hakkuutyöt sekä mahdolliset vesiensuojelurakenteet, ojienkunnostukset, lannoitukset, metsänuudistamistyöt, piennartasanteiden rakentaminen ja mahdollisten luontokohteiden kartoittaminen.

Suometsän hoidon suunnitteluun on haettavissa suometsän hoidon metka-tukea.
Vuoden 2024 alusta haettavissa olleen suometsän hoidon suunnittelun metka-tuen ensimmäisiä hakemuksia on käsitelty ja linjaukset tuen myöntämiseen ovat tarkentuneet.
Tässä webinaarissa kerrotaan tarkemmin suometsän hoito hankkeen suunnittelusta sekä metka- tukijärjestelmistä, Lisäksi käymme lävitse tarkemmin kunnostusojien tarpeellisuuden arviointia.

Lisätietoa ja ilmoittautuminen

Metsät&Vesi - tupailta Kyyjärvellä
2025-10-29 18:00 - 20:00
Ilmoittaudu mukaan 27.10 mennessä tästä linkistä: Ilmoittautuminen

YLEISÖTILAISUUS VESIENSUOJELUHANKKEISTA, PETÄJÄVESI
2025-11-11 18:00 - 20:00
Petäjävedellä ja Multialla sijaitsevan Pengerjoen valuma-alueselvitys on valmistunut ja sitä esitellään yhdessä Petäjävedellä sijaitsevan Hyttisuon kosteikkohankkeen kanssa.
Pengerjoen valuma-aluehanke työn yhtenä tavoitteen on nostaa esiin valuma-alueelta kohteita, joissa vesiensuojelurakenteiden tekeminen on kustannustehokasta ja järkevää. Alueet voivat olla metsätaloudellisesti huonotuottoisia kitumaita ja toimenpiteet esimerkiksi pienimuotoisia ojien tukkimisia. Vesiensuojelutyö kannattaa tehdä valuma-aluelähtöisesti valuma-alueella.
Illan aikana esitellään myös Petäjäveden Erämiehet ry:n ja Kuivasmäen metsästysseura ry:n toteuttamaa ja alkusyksyllä valmistunutta Hyttisuon kosteikkohanketta, sen rakentamista ja muuta toteuttamista.
Aika: 11.11.2025 klo 18
Paikka: Lemettilän tila, Siltatie 23, 41900 Petäjävesi
Kenelle: Kaikille vesiensuojelusta kiinnostuneille henkilöille

Pienvesien kunnostus ja soiden ennallistaminen
2025-11-25 09:00 - 09:20
Aamukahviwebinaarissa esitellään lyhyesti Metsäkeskuksen metsätalouden kannustejärjestelmästä metkasta maksettavaa luonnonhoidon tukea. Esityksessä keskitytään pienvesi- ja suoelinympäristöjen erityispiirteisiin sekä rahoitusehtoihin. Samalla esitellään webinaarin rahoittajana ja yhteistyökumppanina toimiva Priodiversity LIFE hanke.

Mitä ovat pienvedet ja suot?
Pienvesien kunnostus luonnonhoidon hankkeena.
Pienvesien ja soiden kunnostamiseen liittyvät rahoitusehdot.
Luonnonhoidon asiantuntija Ville Koukkari puhuu vesien palauttamisesta suolle (Vespa).

Lisätiedot ja ilmoittautuminen tästä

Soiden ja turvemetsien ennallistamisen monet kasvot
2025-11-26 09:00 - 16:00
Pohjois-Pohjanmaan kunnostuspäivät 2025:
SOIDEN JA TURVEMETSIEN ENNALLISTAMISEN MONET KASVOT (osallistuminen striimin kautta Oulun Nallikarissa järjestettävään tapahtumaan. Striimaus tallennetaan.Tilaisuudessa pohditaan käytännön esimerkkien avulla soiden ja turvemetsien ennallistamisen hyötyjä ja vaikutuksia sekä kootaan ennallistamiseen liittyviä tiedon ja yhteistyön tarpeita. Esiin nostetaan myös uudentyyppiset ennallistamisen rahoitusmahdollisuudet.

Tilaisuus on kaikille avoin ja maksuton.

Ohjelma ja lisätietoa tästä

Luonnonhoitohankkeiden ja ympäristötuen yleiset rahoitusehdot
2025-12-02 09:00 - 09:15
Aamukahviwebinaarissa esitellään lyhyesti Metsäkeskuksen metsätalouden kannustejärjestelmästä metkasta maksettavia ympäristötukea ja luonnonhoidon tukea. Webinaarissa käydään tarkemmin hankkeiden hakemiseen, käsittelyyn, toteutukseen ja rahoitukseen liittyviä yksityiskohtia. Samalla esitellään webinaarin rahoittajana ja yhteistyökumppanina toimiva Priodiversity LIFE hanke.

Syvällisempi katsaus luonnonhoitohankkeiden rahoitusehtoihin.
Syvällisempi katsaus Ympäristötuen rahoitusehtoihin.

Lisätiedot ja ilmoittautuminen tästä

Vesiensuojelun paikkatietoaineistot tutuiksi -toimijawebinaari
2025-12-03 08:30 - 10:00
Miten paikkatietoaineistoja voidaan käyttää metsätalouden vesiensuojelun ja luonnonhoidon suunnittelun apuvälineinä?

Vesiensuojelun paikkatietoaineistot tutuiksi -webinaarissa käymme läpi paikkatietoaineistojen käyttöönottoa ja karttatasojen käyttämistä eri tilanteisiin, esimerkiksi:

vesistöjen suojavyöhykkeiden rajaukseen
säästöpuuryhmien sijoitteluun
uudistamistoimenpiteiden, maanmuokkauksen ja ajourien suunnitteluun
ojaston eroosiolle herkkien uomien tunnistamiseen

Lisätiedot ja ilmoittautuminen tästä

Vesiensuojelu metsänhoidossa -webinaari metsänomistajille
2025-12-11 08:30 - 10:00
Miten voimme huomioida veden laadun ja vesielinympäristöt metsänhoidossa? Mikä merkitys on vesistöjen puustoisilla suojavyöhykkeillä, ajourien sijainnilla ja maanmuokkausmenetelmällä? Miten turvemaiden kunnostusojituksiin tulisi suhtautua ja mikä merkitys jatkuvapeitteisellä metsänhoidolla voisi olla turvemailla?
Tervetuloa mukaan kuulemaan vesiensuojelusta metsänhoidossa. Webinaarissa kerromme miten metsien käyttö vaikuttaa vesistöihimme ja millaisia konkreettisia keinoja meillä on metsätalouden vesistökuormituksen vähentämiseksi kivennäis- ja turvemailla. Lisäksi kerromme, kuinka paikkatietoaineistoja voidaan hyödyntää vesiensuojelun suunnittelussa.
Lisätiedot ja ilmoittautuminen tästä

Metsätalouden vesistövaikutukset: tarkastelussa vedenlaatu
2026-01-27 08:30 - 10:00
Mistä ja millä tavoin metsätalouden vesistövaikutukset syntyvät? Mistä ovat peräisin ravinne-, kiintoaine-, ja humuskuormitus? Entä mihin meidän tulisi kiinnittää huomiota, jos haluamme vaikuttaa myönteisesti vedenlaadun kehitykseen?
Tervetuloa webinaariin Metsätalouden vesistövaikutukset: tarkastelussa vedenlaatu, jossa vieraanamme on Luonnonvarakeskuksen johtava tutkija Mika Nieminen. Webinaarissa kuulemme, mitä tutkimukseen perustuen tiedämme metsätaloustoimenpiteiden vaikutuksista vedenlaatuun. Saamme myös vinkkejä vesistöt huomioivaan metsänhoitoon.
Lisätietoa ja ilmoittautuminen tästä

Pienet virtavedet suurennuslasin alla
2026-02-05 08:30 - 09:45
Mikä metsiemme pienissä virtavesissä on erityistä ja säilyttämisen arvoista? Mistä eliöistä ja olosuhteista näiden pienvesielinympäristöjen monimuotoisuus muodostuu? Millä tavalla metsätaloudessa voidaan tukea pienvesien hyvää luonnontilaa?

Tervetuloa webinaariin Pienet virtavedet suurennuslasin alla. Webinaarissa Suomen ympäristökeskuksen erikoissuunnittelija Mari Annala kertoo purojen ja norojen ekologiasta. Pidämme katseen niissä vesiuoman ja rantametsän rakennepiirteissä, jotka tukevat pienvesiympäristön monimuotoisuutta. Käsittelemme myös metsäojitusten ja muiden metsätaloustoimenpiteiden vaikutusta pienvesiin. Lisäksi nostamme esiin suojavyöhykkeiden ja vesiensuojelun merkityksen sekä puhumme siitä, miten pieniä virtavesiä voidaan ennallistaa.

Lisätiedot ja ilmoittautuminen tästä

Metsiemme virtavesien monimuotoisuus: esimerkkeinä taimen ja purokunnostukset
2026-03-03 08:30 - 10:00
Aika: 3.3.2026 klo 8:30 – 3.3.2026 klo 10:00
Paikka: Etäyhteys, Teams
Ilmoittautuminen päättyy: 1.3.2026 klo 23:59 (lomake alla)
Kenelle: Tilaisuus on suunnattu kaikille aiheesta kiinnostuneille eikä edellytä aiempaa perehtymistä aiheeseen.

Taimen on arvostettu ja vaatelias virtavesiemme kalalaji. Mitä taimen tarvitsee menestyäkseen ja miten metsätaloudessa voimme vaikuttaa taimenen elinoloihin ja virtavesien hyvään tilaan? Entä mitä purokunnostuksissa tehdään ja mitä niillä tavoitellaan?
Tervetuloa mukaan webinaariin Metsiemme virtavesien monimuotoisuus: esimerkkeinä taimen ja purokunnostukset, jossa kalatutkija Ari Saura kertoo taimenesta kalalajina, taimenkannan tilasta, lajin elinympäristövaatimuksista ja niihin vaikuttavista ympäristötekijöistä. Taimenen lisäksi käsittelemme myös rapujen elinmahdollisuuksia vesistöissämme. Vanajavesikeskuksen vesistöasiantuntija Suvi Mäkelä kertoo puolestaan purokunnostuksista kalakantojen ja muun puroluonnon hyväksi.

Ohjelma
8.30 Webinaarin avaus, projektipäälliköt John Seppänen ja Jaakko Puputti, Suomen metsäkeskus
8.40–9.25 Taimen metsiemme virtavesissä, kalatutkija Ari Saura
9.25–9.40 Purokunnostuksien monet tavoitteet, vesistöasiantuntija Suvi Mäkelä, Vanajavesikeskus
9.40–10.00 Mahdollisuus esittää kysymyksiä chatissa. Webinaari päättyy.

Ilmoittautuminen ja lisätietoa tästä

Ideoista tekoihin – ympäristö- ja ilmastohankkeet vauhtiin yhteistyöllä
2026-03-12 12:00 - 15:00
Tervetuloa webinaariin kuulemaan, miten maaseudun ympäristö- ja ilmastotyötä tehdään Järvi-Suomessa. Samalla kerromme, miten voit hakea EU:n maaseuturahoitusta oman hankeideasi toteuttamiseen. Kirjailija ja dokumentaristi Kimmo Ohtonheimon puheenvuoro puolestaan tarjoaa kuulijoille konkreettisia työkaluja eri toimijoiden yhteistyön edistämiseen.
Webinaarissa kuulet innostavia esimerkkejä JÄSMY-ohjelman hankkeista, saat tuoreita oivalluksia ja voit verkostoitua muiden aiheesta kiinnostuneiden kanssa.
Webinaari tarjoaa näkökulmia niin tuoreille kehittäjille kuin kokeneille tekijöille – kaikille, jotka haluavat vaikuttaa kestävän ja elinvoimaisen maaseudun hyväksi.
Ohjelma
Tervetuloa, Salla Ruuska maaseutuverkosto ja Marjut Henttonen Kaakkois-Suomen elinvoimakeskus
Yhteistyön työkalut planetaaristen kriisien keskellä, Kimmo Ohtonheimo
Innostavia hanke-esimerkkejä

Kirkkaasti monimuotoista (KiMo), Minna Wikström, Savo-Karjalan vesiensuojeluyhdistys ry
Monimuotoisuudesta ja ekosysteemipalveluista lisäarvoa Järvi-Suomen maa- ja puutarhatiloille, Riitta Savikko, Luonnonvarakeskus
Hiitolanjoen kalalaskuri ja Imatran kaupunkipuron monitorointi, Ossi Vuoksenvaara, Saimaan vesiensuojeluyhdistys ry
Osaamista ennallistamiseen: koulutushanke ja investointi, Heikki Kääriäinen ja Petri Olkkonen, Etelä-Savon ammattiopisto

EU:n maaseuturahoitusta ympäristö- ja ilmastotoimiin, Mervi Ukkonen Itä-Suomen elinvoimakeskus
Keskustelua ja ideoiden jakamista

Ilmoittautuminen ja lisätietoa tästä

Kosteikkokarnevaalit 2026
2026-04-28 13:00 - 15:00
Kosteikot edistävät luonnon monimuotoisuutta sekä suojelevat vesistöjä ja ilmastoa. Tule mukaan Kosteikkokarnevaaleille, joiden etkoilla kuulet miten kosteikkoja perustetaan sekä saat tietoiskun kosteikkorahoituksesta. Kosteikkokarnevaaleilla näet omin silmin miten vettäminen onnistuu Suomen olosuhteissa. Pääset myös jututtamaan kosteikkotyöntekijöitä ja ihastelemaan keväistä kosteikkoa.

Ohjelma
Kosteikkokarnevaalien etkot 28.4.2026 klo 13-15 verkossa
Kosteikkokarnevaalien etkoilla kuullaan miksi kosteikkoja kannattaa perustaa. Lisäksi ohjelmassa on paikallisten Kosteikkokarnevaalien ohjelmien esittelyt.
Ohjelma

Tervetuloa Kosteikkokarnevaaleille, Harri Hakala, Elinvoimakeskusten ilmastoyksikkö, ja Salla Ruuska, Maaseutuverkosto
Monihyötyinen kosteikko: miksi ja miten kosteikko kannattaa perustaa? Holtti Hakonen, Suomen riistakeskus
Mistä rahaa kosteikkojen perustamiseen?

Mistä rahaa turvepeltojen vettämiseen? Antti Miettinen, Elinvoimakeskusten ilmastoyksikkö
Mistä rahaa turvesoiden ennallistamiseen? Ari Koski, Etelä-Pohjanmaan elinvoimakeskus

Kosteikkokarnevaalien paikallisten tapahtumien esittelyt

Katso lisätietoa sekä maastotapahtumien tarkemmat aikataulut tästä – sekä muista ilmoittautua!

Kunnosta kotivesistö-teematilaisuus Karstulassa
2026-06-13 11:00 - 15:00
LISÄTIEDOT JA ILMOITTAUTUMINEN
